open-index/open-wikipedia-markdown huggingface dataset:
ΦΚ Κέρντεν

Η **ΦΚ Κέρντεν** (γερμανικά: *FC Kärnten*) ήταν αυστριακή ποδοσφαιρική ομάδα από την πόλη Κλάγκενφουρτ, Καρινθία. Η ομάδα ιδρύθηκε το 1920 με το όνομα KSK Klagenfurt. Έδρα της ομάδας ήταν το Σπόρτσεντουμ Φισλ.

Το 1927 η ομάδα άλλαξε το όνομα της σε ΣΚ Αούστρια Κλάγκενφουρτ (SK Austria Klagenfurt). Συμμετείχε στην *Κέρντεν Λίγκα*. Το 1960 προβιβάστηκε στο *Κεντρικό Αυστριακό Περιφερειακό Πρωτάθλημα* και την περίοδο 1961-72 κέρδισε το πρωτάθλημα. Στη συνέχεια συμμετείχε στην Μπουντεσλίγκα Αυστρίας, στην οποία παρέμεινε μέχρι το 1989 που διαβαθμίστηκε.

Το 2001 κατέκτησε το Κύπελλο Αυστρίας, το Σούπερ Καπ Αυστρίας και το πρωτάθλημα της Πρώτης Κατηγορίας επιστρέφοντας στην ανώτατη κατηγορία την επόμενη σεζόν.

## Ευρωπαϊκή πορεία
***Π** = Πρόκριση

## Παραπομπές


## Εξωτερικοί σύνδεσμοι
* fckaernten.com 

Κατηγορία:Ιδρύσεις ποδοσφαιρικών ομάδων το 1920
Κατηγορία:Ποδοσφαιρικές ομάδες Αυστρίας
Κατηγορία:Αούστρια Κέρντεν
Εθνική Αυστρίας Κ-21 (ποδόσφαιρο ανδρών)

μικρογραφία|Εθνική Ομάδα Αυστρίας Κ-21 σε φιλικό εναντίον της Νορβηγίας το 2011.
Η **Εθνική Αυστρίας Κ-21 (ποδόσφαιρο ανδρών)** είναι η εθνική ποδοσφαιρική ομάδα κάτω των 21 ετών της Αυστρίας. Ελέγχεται από την Αυστριακή Ποδοσφαιρική Ομοσπονδία. Στην ομάδα συμμετέχουν Αυστριακοί ποδοσφαιριστές μέχρι 21 ετών κατά την έναρξη του διετούς ευρωπαϊκού πρωταθλήματος ποδοσφαίρου Κ-21, με αποτέλεσμα μερικοί ποδοσφαιριστές να φτάνουν μέχρι την ηλικία των 23 ετών στα τελικά της διοργάνωσης.

## Ευρωπαϊκό Πρωτάθλημα Ποδοσφαίρου Κ-21

## Δείτε ακόμη
*Εθνική Αυστρίας (ποδόσφαιρο ανδρών)
*Εθνική Αυστρίας Κ-19 (ποδόσφαιρο ανδρών)
*Εθνική Αυστρίας Κ-17 (ποδόσφαιρο ανδρών)

## Παραπομπές


## Εξωτερικοί σύνδεσμοι
*Επίσημη ιστοσελίδα του Ευρωπαϊκού Κ-21 στην UEFA.com 

Κατηγορία:Εθνική Αυστρίας (ποδόσφαιρο)
Κατηγορία:Εθνικές ομάδες ποδοσφαίρου Κ-21 Ευρώπης
Κατηγορία:Ποδόσφαιρο νέων ανά χώρα
Εθνική Αυστρίας Κ-17 (ποδόσφαιρο ανδρών)

Η **Εθνική Αυστρίας Κ-17 (ποδόσφαιρο ανδρών)** είναι η εθνική ποδοσφαιρική ομάδα κάτω των 17 ετών της Αυστρίας. Ελέγχεται από την Αυστριακή Ποδοσφαιρική Ομοσπονδία. Συμμετέχει στο Ευρωπαϊκό Πρωτάθλημα Ποδοσφαίρου Κ-17 και στο Παγκόσμιο Κύπελλο Ποδοσφαίρου Κ-17.

## Παγκόσμιο Κύπελλο Ποδοσφαίρου Κ-17

## Δείτε ακόμη
* Εθνική Αυστρίας (ποδόσφαιρο ανδρών)
* Εθνική Αυστρίας Κ-21 (ποδόσφαιρο ανδρών)
* Εθνική Αυστρίας Κ-19 (ποδόσφαιρο ανδρών)

Κατηγορία:Εθνική Αυστρίας (ποδόσφαιρο)
Κατηγορία:Εθνικές ομάδες ποδοσφαίρου Κ-17 Ευρώπης
Κατηγορία:Ποδόσφαιρο νέων ανά χώρα
Βίκινγκ ΦΚ

Η **Βίκινγκ ΦΚ** είναι μια νορβηγική ποδοσφαιρική ομάδα με έδρα την πόλη Σταβάνγκερ. Η ομάδα ιδρύθηκε το 1899. Είναι μία από τις πιο πετυχημένες ομάδες στο νορβηγικό ποδόσφαιρο, έχοντας κερδίσει 9 πρωταθλήματα Νορβηγίας (με πιο πρόσφατο το 2025) και 6 κύπελλα Νορβηγίας (με πιο πρόσφατο το 2019). Η ομάδα έχει παίξει τα περισσότερα παιχνίδια στην ανώτατη κατηγορία της Νορβηγίας. Αγωνίζεται στην ανώτατα κατηγορία από τον καιρό που αυτή δημιουργήθηκε, με εξαίρεση τις περιόδους 1966–67 και 1987–88. Σημαντικές ευρωπαϊκές επιτυχίες αποτελούν ο αποκλεισμός της Τσέλσι από το Κύπελλο ΟΥΕΦΑ την περίοδο 2002–03, ο αποκλεισμός της Σπόρτινγκ Λισαβόνας από την ίδια διοργάνωση την περίοδο 1999–2000 και η πρόκριση στους ομίλους της διοργάνωσης την περίοδο 2005–06.

## Τίτλοι-Διακρίσεις
***[[Πρωτάθλημα ποδοσφαίρου Νορβηγίας]]**
:**Πρωταθλήτρια (9)**: 1957–58, 1972, 1973, 1974, 1975, 1979, 1982, 1991, 2025
:Φιναλίστ (2): 1981, 1984
:Τρίτη θέση (8): 1968, 1971, 1978, 1994, 1996, 2000, 2001, 2007, 2021, 2024

***[[Κύπελλο Νορβηγίας (ποδόσφαιρο ανδρών)|Κύπελλο Νορβηγίας]]** 
:**Κυπελλούχος (6)**: 1953, 1959, 1979, 1989, 2001, 2019
:Φιναλίστ (5): 1933, 1947, 1974, 1984, 2000

***[[1η κατηγορία Νορβηγίας]]**
:**Πρωταθλήτρια (2)**: 1967, 1988
:Φιναλίστ (1): 1966

## Ευρωπαϊκή πορεία
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ.

## Παραπομπές

## Εξωτερικοί σύνδεσμοι
*


Κατηγορία:Ιδρύσεις ποδοσφαιρικών ομάδων το 1899
Κατηγορία:Ποδοσφαιρικές ομάδες Νορβηγίας
Κόνγκσμπεργκ ΦΚ

Η **Κόνγκσμπεργκ ΦΚ** είναι ένας νορβηγικός αθλητικός σύλλογος από το Κόνγκσμπεργκ. Ιδρύθηκε το 1899. Έχει τμήματα στίβου, γυμναστικής, αλπικού σκι, άλμα με σκι, σκι αντοχής, τέλεμαρκ σκι, χιονοσανίδας, παγοδρομίας ταχύτητας, χόκεϊ επί πάγου, ποδοσφαίρου και ποδηλασίας.

Η αντρική ποδοσφαιρική ομάδα αγωνίζεται στην 3η κατηγορία Νορβηγίας, το τέταρτο επίπεδο στο σύστημα ποδοσφαιρικών πρωταθλημάτων Νορβηγίας.

## Παραπομπές


## Εξωτερικοί σύνδεσμοι
* 


Κατηγορία:Ποδοσφαιρικές ομάδες Νορβηγίας
Κατηγορία:Ιδρύσεις αθλητικών συλλόγων το 1899
Perfect Strangers Live

**Perfect Strangers Live** είναι ο τίτλος του ζωντανά ηχογραφημένου άλμπουμ και βίντεο του χαρντ ροκ συγκροτήματος Deep Purple, το οποίο κυκλοφόρησε σε μορφή διπλού CD και DVD, στις 14 Οκτωβρίου του 2013 από την "Eagle Rock Entertainment".

Η βιντεοσκόπηση προέρχεται από μία από τις πρώτες συναυλίες του συγκροτήματος μετά την επανένωση του, το 1984. Η εμφάνιση αυτή πραγματοποιήθηκε στο "Entertainment Center" του Σίδνεϊ στις 12 Δεκεμβρίου του 1984, κατά την περιοδεία των Deep Purple στην Ωκεανία, η οποία ήταν κομμάτι των ζωντανών εμφανίσεων για την προώθηση του δίσκου "*[[Perfect Strangers (album)|Perfect Strangers]]*".

Αυτή ήταν η πρώτη περιοδεία των Deep Purple από τον Μάρτιο του 1976 και η πρώτη της σύνθεσης με τον Ίαν Γκίλαν και τον Ρότζερ Γκλόβερ από το 1973.

Το άλμπουμ κυκλοφόρησε ως αρχειακή έκδοση, αποκλειστικά σε πακέτο διπλού CD και DVD ή διπλού δίσκου βινυλίου, διπλού CD και DVD.

Η DVD έκδοση ανέβηκε στην κορυφή των σχετικών τσαρτ στην πατρίδα του συγκροτήματος, τον Καναδά και την Ιαπωνία.

## Κομμάτια της συλλογής
**CD 1**
1. **[[Highway Star]]** *(Blackmore, Gillan, Glover, Lord, Paice) - 6:34<br />
2. *'Nobody's Home** ''(Blackmore, Gillan, Glover, Lord, Paice) - 4:24<br />
3. **Strange Kind of Woman** ''(Blackmore, Gillan, Glover, Lord, Paice) -8:18<br />
4. **A Gypsy's Kiss** ''(Blackmore, Gillan, Glover) - 5:58<br />
5. **Perfect Strangers** ''(Blackmore, Gillan, Glover) - 6:10<br />
6. **Under the Gun** ''(Blackmore, Gillan, Glover) - 5:58<br />
7. **Knockin' at your Back Door** ''(Blackmore, Gillan, Glover) - 8:13<br />
8. **Lazy** ''(Blackmore, Gillan, Glover, Lord, Paice) - 7:46<br />

<big>**CD 2**</big><br />
9. **Child in Time** ''(Blackmore, Gillan, Glover, Lord, Paice) - 12:57<br />
10. **Difficult to Cure** ''([[Μπετόβεν|Beethoven]]) - 4:31<br />
11. **Jon Lord Keyboard Solo** ''(Lord)'' - 6:02<br />
12. **Space Truckin' ** ''(Blackmore, Gillan, Glover, Lord, Paice) - 15:06<br />
13. **Black Night** ''(Blackmore, Gillan, Glover, Lord, Paice) - 4:23<br />
14. **Speed King** ''(Blackmore, Gillan, Glover, Lord, Paice) - 7:11<br />
15. **Smoke on the Water** ''(Blackmore, Gillan, Glover, Lord, Paice) - 12:34<br />

==Θέσεις τσαρτ==


==Μουσικοί==
Στο **Perfect Strangers Live** συμμετείχαν η [[Κατάλογος μελών των Deep Purple|πρώτη και η δεύτερη σειρά μελών]] του συγκροτήματος. Τα μέλη τους ήταν τα εξής:

* **Ίαν Γκίλαν** - ''φωνητικά''
* **Ρίτσι Μπλάκμορ** - ''κιθάρα''
* **Τζον Λορντ** - ''πλήκτρα''
* **Ρότζερ Γκλόβερ** - ''μπάσο''
* **Ίαν Πέις*' - *τύμπανα''

## Παραπομπές

## Πηγές
* 
* Deep Purple - Perfect Strangers Live - Encyclopaedia Metallum
* 
* 
* 

Κατηγορία:Δισκογραφία των Deep Purple
Κατηγορία:Άλμπουμ του 2013
Αγριλιά Θηρασίας

:*Για οικισμούς με ίδιο όνομα στην Ελλάδα, δείτε: [[Αγριλιά]]*

Η **Αγριλιά** είναι παλαιός οικισμός που βρίσκεται στο κέντρο της Θηρασίας, σε πολύ κοντινή απόσταση από το χωριό Ποταμός και τον Μανωλά, την πρωτεύουσα του νησιού.

Πρόκειται για τον μεγαλύτερο και παλαιότερο οικισμό στο νησί έως το 1928. Είναι χτισμένος μέσα σε λαγκάδι, ενώ χαρακτηριστικά είναι τα υπόσκαφα σπίτια του (κάποια κυριολεκτικά αθέατα) και οι κάναβες (οινοποιεία στην τοπική διάλεκτο). Οι κάτοικοί του ασχολούνταν κυρίως με τη γεωργία.

Το 1887, στην είσοδο της Αγριλιάς, χτίστηκε η Παναγία των Εισοδίων (ή του Λαγκαδιού), μία εκκλησία με ιδιαίτερη αρχιτεκτονική και διακόσμηση.

## Διοίκηση και πληθυσμός
Διοικητικά, η Αγριλιά ανήκει στη Δημοτική Ενότητα Οίας, η οποία υπάγεται στον Δήμο Θήρας. Πριν το Πρόγραμμα Καλλικράτης, υπαγόταν στην Κοινότητα Οίας. Σύμφωνα με την απογραφή του 2011, στην περιοχή ζουν σήμερα 2 κάτοικοι. Η πορεία του πληθυσμού τις τελευταίες δεκαετίες:

## Εξωτερικοί σύνδεσμοι
* Thirasia.gr 
* Τουριστική πύλη Δήμου Θήρας

Κατηγορία:Χωριά της Θηρασίας
Κατηγορία:Δήμος Θήρας
Κατηγορία:Χωριά της περιφερειακής ενότητας Θήρας
Ημικύβος (γραφικά υπολογιστών)

Ο **ημικύβος** είναι μία έννοια που χρησιμοποιείται στα τρισδιάστατα γραφικά υπολογιστών (κατά την διαδικασία του "rendering"). Ένας ημικύβος είναι ένας τρόπος για να αντιπροσωπεύσουμε μια άποψη 180° από μία επιφάνεία ή έστω ένα σημείο στο χώρο.

## Σχήμα
Παρόλο που το όνομά του υπονοεί το ήμισυ ενός κύβου, ένα ημικύβος είναι συνήθως ένας κύβος που έχει κοπεί διαμέσου ενός επιπέδου παράλληλου με μία από τις όψεις του. Ως εκ τούτου, αποτελείται από μία τετράγωνη έδρα, δύο ορθογώνιες έδρες σε αναλογία 2:1, και άλλες δύο ορθογώνιες έδρες σε αναλογία 1:2.

## Χρήση
Ο ημικύβος μπορεί να χρησιμοποιηθεί στον αλγόριθμο "Radiosity" ή και σε άλλους αλγόριθμους "μεταφοράς φωτός" ("Light Transport theory"), προκειμένου να καθορίσει την ποσότητα του φωτός που φθάνει σε ένα συγκεκριμένο σημείο πάνω σε μια επιφάνεια.

Σε ορισμένες περιπτώσεις, ένας ημικύβος μπορεί να χρησιμοποιηθεί στην χαρτογράφηση του περιβάλλοντος ή στην χαρτογράφηση των αντανακλάσεων.

## Περαιτέρω ανάγνωση
* Ημικύβος (γεωμετρία)

Κατηγορία:Γραφικά υπολογιστών
Κερά Θηρασίας

thumb|180px|right|Η μονή της Παναγίας στα νότια της Κεράς
Η **Κερά** ή τα **Κεραδιανά** είναι παλαιός οικισμός στη νότιοανατολική πλευρά της Θηρασίας και απέχει 2 χιλιόμετρα από τον Μανωλά, την πρωτεύουσα του νησιού.

Ο οικισμός ήταν κατοικημένος μέχρι πριν μερικές δεκαετίες. Είναι χτισμένος σε βράχο μεγάλου ύψους, με εκπληκτική θέα στα ηφαιστειογενή νησιά της Παλαιάς και της Νέας Καμένης, αλλά και στη Θήρα. Διοικητικά, η Κερά ανήκει στη Δημοτική Ενότητα Οίας, η οποία υπάγεται στον Δήμο Θήρας. 

Σε κοντινή απόσταση και σε υψόμετρο 270 μέτρων, έχει ανεγερθεί το ξωκλήσι του Προφήτη Ηλία. Στα νότια της Κεράς και σε απόσταση ενός χιλιομέτρου βρίσκεται η μονή της Παναγίας της Τρυπητής.

## Εξωτερικοί σύνδεσμοι
* Thirasia.gr 
* Τουριστική πύλη Δήμου Θήρας

Κατηγορία:Θηρασία
Κόρφος Θηρασίας

Ο **Κόρφος** είναι μικρός γραφικός οικισμός στην ανατολική πλευρά της Θηρασίας. Πρόκειται για το επίνειο της πρωτεύουσας Μανωλάς και το παλιό λιμάνι του νησιού.

Σήμερα, ο μικρός όρμος χρησιμοποιείται ως λιμανάκι για ιστιοφόρα και καΐκια που κάνουν εκδρομές από τον Αθηνιό (επίνειο των Φηρών) προς την Παλαιά Καμένη, τη Νέα Καμένη και τη Θηρασία. Ο Κόρφος συνδέεται με τον Μανωλά με ένα φιδωτό μονοπάτι, στο οποίο υπάρχουν 270 σκαλοπάτια και η απόσταση μπορεί να διανυθεί με γαϊδουράκια.

Η ακρογιαλιά του οικισμού προσφέρεται για κολύμπι και ψάρεμα. Στην περιοχή λειτουργούν καφετέριες και παραδοσιακές ταβέρνες, ενώ έχουν χτιστεί μερικά καταφύγια ψαράδων.

## Διοίκηση και πληθυσμός
Διοικητικά, ο Κόρφος ανήκει στη Δημοτική Ενότητα Οίας, η οποία υπάγεται στον Δήμο Θήρας. Πριν το Πρόγραμμα Καλλικράτης, υπαγόταν στην Κοινότητα Οίας. Σύμφωνα με την απογραφή του 2011, στην περιοχή ζουν σήμερα 5 κάτοικοι. Η πορεία του πληθυσμού τις τελευταίες δεκαετίες:

## Φωτογραφικό υλικό

Image:GR-santorini-thirasia-korfos-1.jpg
Image:Korfos - Thirassia - Thirasia - Santorini - Greece - 03.jpg
Image:Korfos - Thirassia - Thirasia - Santorini - Greece - 09.jpg
Image:Korfos - Thirassia - Thirasia - Santorini - Greece - 35.jpg
Image:Korfos - Thirassia - Thirasia - Santorini - Greece - 20.jpg
Image:Korfos - Thirassia - Thirasia - Santorini - Greece - 25.jpg
Image:Korfos - Thirassia - Thirasia - Santorini - Greece - 36.jpg
Image:Korfos - Thirassia - Thirasia - Santorini - Greece - 38.jpg
Image:Santorini thirasia 3.jpg
Image:Manolas, Therasia.jpg


## Εξωτερικοί σύνδεσμοι

* Thirasia.gr 
* Τουριστική πύλη Δήμου Θήρας

Κατηγορία:Χωριά της Θηρασίας
Κατηγορία:Δήμος Θήρας
Μανωλάς Θηρασίας

Η **Θηρασία** ή **Μανωλάς** είναι ο κυριότερος οικισμός και πρωτεύουσα του ομώνυμου νησιού. Βρίσκεται στην ανατολική πλευρά και έχει επίνειό του τον Κόρφο.

Ο οικισμός είναι γραφικός, με στενά καλντερίμια και εξαιρετική θέα προς τη Σαντορίνη. Ο Μανωλάς συνδέεται με τον Κόρφο με ένα φιδωτό μονοπάτι, στο οποίο υπάρχουν 270 σκαλοπάτια και η απόσταση μπορεί να διανυθεί με γαϊδουράκια.

Στην περιοχή λειτουργούν: παραδοσιακός φούρνος με ξύλα, παντοπωλείο, περιφερειακό ιατρείο, ταβέρνες, αγροτουριστικά καταλύματα και ενοικιαζόμενα δωμάτια. Επίσης, ιδιαίτερο ενδιαφέρον παρουσιάζουν οι εκκλησίες του Αγίου Κωνσταντίνου (χτισμένη το 1874) και του Αγίου Ιωάννη.

## Διοίκηση και πληθυσμός
Διοικητικά, ο Μανωλάς ανήκει στη Δημοτική Ενότητα Οίας, η οποία υπάγεται στον Δήμο Θήρας. Πριν το Πρόγραμμα Καλλικράτης, υπαγόταν στην Κοινότητα Οίας. Σύμφωνα με την απογραφή του 2011, στην περιοχή ζουν σήμερα 160 κάτοικοι. Η πορεία του πληθυσμού τις τελευταίες δεκαετίες:

## Φωτογραφικό υλικό

Image:Manwlas.JPG
Image:Santorini thirasia 1.jpg
Image:Thirasia Panorama.JPG
Image:Thirassia Manolas 01.jpg
Image:Thirassia Manolas Korfos 01.jpg


## Εξωτερικοί σύνδεσμοι

* Thirasia.gr 
* Τουριστική πύλη Δήμου Θήρας

Κατηγορία:Χωριά της Θηρασίας
Κατηγορία:Δήμος Θήρας
Κατηγορία:Χωριά της περιφερειακής ενότητας Θήρας
Λίμνη Μουριάς

Η **λίμνη Μουριάς** είναι αποξηραμένη σήμερα λίμνη της Ηλείας που βρισκόταν 5 χιλιόμετρα από τον Πύργο κι είχε έκταση 6.500 στρεμμάτων. 

Η λίμνη δημιουργήθηκε περίπου τον 6ο αιώνα μ.Χ. όπως και η γειτονική λίμνη της Αγουλινίτσας σαν αποτέλεσμα της επίδρασης των θαλάσσιων ρευμάτων και του Δέλτα του Αλφειού όπου το παράκτιο φράγμα που δημιούργησαν εγκλώβισε νερό (λιμνοθάλασσα). Με την λίμνη της Αγουλινίτσας τις χώριζε το δέλτα του Αλφειού, που θεωρούνταν τμήμα του, έως την δεκαετία του 1960 όπου η Μουριά αποξηράνθηκε. Μέσω καναλιού μήκους 400 μέτρων εμπλουτιζόταν και με θαλασσινό νερό. 

Η λίμνη αναφέρεται και από τον Παυσανία όπου την εποχή του είχε διάμετρο τρία στάδια. Είχε πολλά χέλια, κέφαλους, μπαρμπούνια, αθερίνες και γαρίδες ενώ υπήρχε και ιχθυοτροφείο. Επίσης ήταν σημαντικός υγροβιότοπος για μεταναστευτικά πουλιά. Τα τελευταία χρόνια γίνεται προσπάθει για επαναδημιουργία της.

## Πηγές
* Χατζηαποστόλου Αδαμαντία, *[http://phdtheses.ekt.gr/eadd/handle/10442/27991 Γεωλογικές-εδαφολογικές παράμετροι της αποξηραμένης Λίμνης Μουριάς (Ν. Ηλείας) ως παράγοντες για τον καθορισμό κριτηρίων εφαρμογής αποκατάστασης]*, Πανεπιστήμιο Πατρών, διδακτορική διατριβή, 2009. 
* "Λίμνη Μουριάς ξανά!: Για να μη λησμονηθεί η ιστορία του τόπου μας! " . *ilialive.gr*. 26/7/2013.

Κατηγορία:Αλφειός
Μουριας
Μουριας
Λίμνη Τάκα

Η **λίμνη Τάκα** βρίσκεται στην Αρκαδία σε υψόμετρο 650 μέτρα στο οροπέδιο της Τεγέας και σε απόσταση 10 χιλιόμετρα από την Τρίπολη. Έχει γλυκό νερό και αποτελεί σημαντικό υδροβιότοπο της Πελοποννήσου με πολλά πτηνά και ψάρια. Στη φυσική της πανίδα περιλαμβάνονται -μεταξύ άλλων- λευκοτσικνιάδες, χαλκόκοτες, φιδαετοί, γλαρόνια, αλκυόνες, πάπιες, πέτρίτες, κορμοράνους, τα οποία την επισκέπτονται κατά τη διάρκεια της άνοιξης.

Η λίμνη Τάκα αποτελεί κυρίως εποχική λίμνη και αποστραγγίζεται μέσα από ένα σύστημα από καταβόθρες σε υπόγειους ποταμούς. Έτσι λοιπόν το καλοκαίρι αποστραγγίζεται ολοκληρωτικά, δημιουργώντας τέναγος. Το φθινόπωρο αρχίζει να γεμίζει πάλι, με μέγιστο βάθος το μισό μέτρο, με βρόχινα νερά αλλά και ρεμάτων που καταλήγουν στην λίμνη με μεγαλύτερο το Βαλτετσόρεμα, ώσπου φτάνει σε πληρότητα κατά τη διάρκεια του χειμώνα. Ως αποτέλεσμα αυτής της διαδικασίας το χωριό Βουνό, στις όχθες της Τάκας, ουσιαστικά το χειμώνα είναι παρόχθιο και το καλοκαίρι μεσόγειο. Ανήκει στην λεκάνη απορροής του Αλφειού όπου μέσω των καταβόθρων τον εμπλουτίζει με τα νερά της.

Η Τάκα είναι ο πάροχος νερού για τις καλλιέργειες του Τεγεατικού πεδίου. Προνομιακή θέαση της λίμνης μπορεί να έχει κάποιος από το χωριό Κάνδαλος που βρίσκεται στα ορεινά της προς τα νότια. Η λίμνη, ειδικά το χειμώνα, είναι τόπος συνάντησης των κυνηγών. Σε διερευνητικές ανασκαφές που έχουν γίνει στη λίμνη έχουν εντοπιστεί ίχνη της αρχαίας πόλης της Μανθυρέας, από όπου προέρχεται και το παλαιό όνομα της περιοχής «Μανθουρικό πεδίο», όπως αναφέρει ο Παυσανίας.

Στην περιοχή έχει κατασκευαστεί ταμιευτήρας με σκοπό την συγκράτηση των νερών και την αγροτική αξιοποίηση των γύρω χωραφιών και εκτάσεων. Ο ταμιευτήρας που έχει τραπέζιο σχήμα και περίμετρο 4,4 χλμ. έχει αλλοιώσει δια παντός το τοπίο της περιοχής.

Η περιοχή είναι προστατευόμενη τοποθεσία του δικτύου «Natura 2000» με κωδικό «GR2520002».

## Φωτοθήκη


Αρχείο:Lake Taka2.jpg|Άποψη της λίμνης
Αρχείο:Lake Taka3.jpg|Δέντρο στη λίμνη Τάκα
Αρχείο:Κύκνοι και αντανάκλαση.jpg|Κύκνοι στη Λίμνη Τάκα
Αρχείο:Λίμνη Τάκα - κορμοράνοι.jpg|Κορμοράνοι στη Λίμνη Τάκα
Αρχείο:Κορμοράνοι.jpg|Κορμοράνοι στην Τάκα
Αρχείο:Sunrise at lake Taka.jpg|Ανατολή στη λίμνη Τάκα
Αρχείο:Η_λίμνη_Τάκα.jpg|Η λίμνη όπως φαίνεται από το χωριό Κάνδαλος
Αρχείο:Taka lake.png|Η Τάκα το 1892Φωτογραφία του Έντουαρτ Άλφρεντ Μαρτέλ (1859-1938)



## Πηγές
* inArcadia.gr, Αρκαδία, λίμνη Τάκα
* travel tripolis, Λίμνη Τάκα, τα δώρα του νερού 
* Φιλότης, βιότοπος CORINE
* Κέντρο περιβαλλοντολογικής εκπαίδευσης Κρεστένων, λεκάνη απορροής, πηγές Αλφειού

## Παραπομπές


Κατηγορία:Λίμνες της Αρκαδίας
Κατηγορία:Αλφειός
Λίμνη Αλφειού

Η **Λίμνη Αλφειού** είναι τεχνητή λίμνη στην Ηλεία η οποία δημιουργήθηκε το 1962 στον Αλφειό ποταμό μετά την κατασκευή του φράγματος Φλόκα, κοντά στο χωριό Φλόκας. 

Το φράγμα έχει μήκος 315 μέτρα και το διασχίζει η Γέφυρα Αλφειού, μήκους 390 μέτρων. Είναι κατασκευασμένο από σκυρόδεμα, είναι υπερπηδητό και λειτουργεί ως αυτόματος υπερχειλιστής. Αρχικά κατασκευάστηκε σαν ταμιευτήρας νερού για την άρδευση της περιοχής αλλά, από το 2010 λειτουργεί και υδροηλεκτρικό εργοστάσιο της ΔΕΗ με δύο υδροστροβίλους. Το φράγμα αποτελεί φυσικό εμπόδιο για φερτά υλικά τα οποία συσσωρεύονται με την πάροδο του χρόνου και έτσι κάθε 5 με 10 χρόνια η λίμνη καθαρίζεται. Ακόμη, για την αποκατάσταση της επικοινωνίας της ιχθυοπανίδας άναντι και κάταντι του φράγματος προβλέπεται η κατασκευή διόδου ψαριών με μικρή κλίση και συνεχή παροχή νερού, παράλληλα με το υδροηλεκτρικό εργοστάσιο.

## Πηγές
* Κέντρο περιβαλλοντολογικής εκπαίδευσης Κρεστένων

Κατηγορία:Αλφειός
Κατηγορία:Λίμνες του νομού Ηλείας
Κατηγορία:Τεχνητές λίμνες της Πελοποννήσου
Ρουμ (νησί)

thumb|250px|Το κάστρο Kinloch.
[thumb|250px|Το [Μαυσωλείο του Bullough στο Harris του Ραμ.]]
Το **Ρουμ**, (αγγλικά: *Rùm*) είναι νησί του Ηνωμένου Βασιλείου και συγκεκριμένα το όγδοο μεγαλύτερο νησί του νησιωτικού συμπλέγματος των Εβρίδων. Έχει έκταση 104,6 τ.χλμ. και 22 κατοίκους (2011). Πρωτεύουσα του νησιού είναι ο οικισμός Kinloch που βρίσκεται στην ανατολική ακτή του νησιού. Διοικητικά ανήκει στην περιφέρεια του Χάιλαντ.
Επίσης είναι το μεγαλύτερο από τα νησιά Σμολ και το δέκατο πέμπτο μεγαλύτερο νησί της Σκωτίας. Το νησί κατοικείται από την 8η χιλιετία π.Χ. και προσφέρει μερικές από τις αρχαιότερες ενδείξεις ανθρώπινης παρουσίας στη Σκωτία. Οι πρώτοι Κέλτες και Νορβηγοί έποικοι άφησαν μόνο λίγες γραπτές μαρτυρίες και έργα τέχνης. Από τον 12ο έως τον 13ο αιώνα και μετά, το νησί επήλθε στην κατοχή από διάφορους φυλές, συμπεριλαμβανομένων των Macleans (Μακλέιν) του Κολλ. Ο πληθυσμός αυξήθηκε σε πάνω από 400 κατοίκους ως τα τέλη του 18ου αιώνα, αλλά απαλλάχθηκε από τους αυτόχθονες πληθυσμούς μεταξύ του 1826 με 1828. Έπειτα το νησί έγινε ένα εξοχικό θέρετρο, και το 1900 χτίστηκε το εξωτικό Κάστρο Κινλόχ από τους Bulloughs (Μπούλλοχ). Τέλος το Ρουμ αγοράστηκε από το Nature Conservancy Council το 1957.

## Εξωτερικοί σύνδεσμοι
* 

Ραμ
Tuntex Sky Tower

Ο **Tuntex Sky Tower**, γνωστός και ως **T & C Tower** ή **85 SKYTOWER** (κινέζικα: 高雄85大樓), είναι ένας ουρανοξύστης 85 ορόφων, ο οποίος βρίσκεται στη πόλη Καοσιούνγκ της Ταϊβάν. Το κτήριο έχει ύψος 347,5 μέτρα. Μια κεραία στην κορυφή του ανεβάζει το ύψος του στα 378 μέτρα. Κατασκευάστηκε από το 1994 μέχρι και το 1997 ήταν ο ψηλότερος ουρανοξύστης στην πόλη της Καοσιούνγκ, και υπήρξε ο ψηλότερος σε όλη την Ταϊβάν μέχρι και την ολοκλήρωση του Ταϊπέι 101, που βρίσκεται στην Ταϊπέι της Ταϊβάν.

## Κατασκευή και χρήσεις
Το κτήριο σχεδιάστηκε από τις εταιρείες C.Y. Lee & Partners και Kassabaum Hellmuth, Obata & Kassabaum και έχει ένα ασυνήθιστο σχέδιο δίκρανου με 2 ξεχωριστά τμήματα 39 ορόφων στη βάση του, τα οποία καταλήγουν σε έναν κεντρικό πύργο. Αυτός ο σχεδιασμός αφήνει ένα μεγάλο κενό ανάμεσα στα δύο κατώτερα τμήματα. Το σχέδιο του κτηρίου είναι εμπνευσμένο από το κινεζικό Κάο (ή Γκάο 高), που σημαίνει «ψηλός», και είναι επίσης το πρώτο συνθετικό της ονομασίας της πόλης. Ο Τζον Μίλτον ήταν ο επικεφαλής του έργου εκ μέρους της Turner International Inc. (Νέα Υόρκη), μιας θυγατρικής της Turner Construction.

Το κτήριο ανήκει στον όμιλο Tuntex Group (η Chien-Tai είναι θυγατρική) και κατά κύριο λόγο αποτελείται από γραφεία, αλλά περιλαμβάνει και χώρο κατοικιών, ένα τμήμα καταστημάτων ενώ το ξενοδοχείο Splendor Kaohsiung καταλαμβάνει τους ορόφους από τον 37ο έως και τον 70ο. Στον 75 όροφο υπάρχει παρατηρητήριο, το οποίο προσφέρει θέα σε όλη την πόλη της Καοσιούνγκ, το «Ποτάμι της Αγάπης» (Love River) και το λιμάνι της πόλης, ενώ είναι προσπελάσιμος από ταχύτατους ανελκυστήρες, που είναι δυνατό να κινούνται με ταχύτητα μέχρι και 10,17 μέτρα/δευτ.

## Πρόσβαση
Το κτήριο είναι προσβάσιμο με τα πόδια από τα δυτικά και από τον σταθμό Sanduo Shopping District του μετρό της Καοσιούνγκ.

## Φωτογραφίες

Αρχείο:Tuntex_Sky_Tower_night.JPG|Ο Tuntex Sky Tower τη νύχτα
Αρχείο:Tuntex_Sky_Tower_Kaohsiung_Taiwan.jpg|Ο Tuntex Sky Tower κατά τη διάρκεια της Γιορτής των Φαναριών


## Εξωτερικοί σύνδεσμοι
*

Τουντεξ
SF6 διακόπτες υψηλής τάσεως

Οι **SF<sub>6</sub> διακόπτες υψηλής τάσεως** ή **διακόπτες εξαφθοριούχου θείου** είναι διατάξεις που χρησιμοποιούνται ως διακόπτες σε κυκλώματα ηλεκτρικού ρεύματος, κυρίως σε δίκτυα υψηλής τάσης και βιομηχανικές εφαρμογές. Οι διακόπτες SF6 έχουν υποστεί σημαντικές αλλαγές από την πρώτη τους εμφάνιση στα μέσα της δεκαετίας του '50. Διατίθενται για εφαρμογή σε εσωτερικούς ή εξωτερικούς χώρους. Στη δεύτερη περίπτωση, οι διακόπτες έχουν τη μορφή πόλων διακοπτών που στεγάζονται σε κεραμικούς μονωτές οι οποίοι είναι μόνιμα τοποθετημένοι σε μια κατασκευή.

Η διακοπή ρεύματος σε έναν διακόπτη υψηλής τάσης επιτυγχάνεται με το χωρισμό δύο επαφών σε ένα μέσο, όπως το εξαφθοριούχο θείο (SF6) που έχει άριστες διηλεκτρικές ιδιότητες. Μετά από το χωρισμό των επαφών, το ρεύμα μεταφέρεται μέσω ενός ηλεκτρικού τόξου και διακόπτεται όταν η θερμοκρασία του τόξου αυτού μειωθεί, από ένα ρεύμα αερίου ικανοποιητικής έντασης που εκτοξεύεται επάνω στο τόξο.

Το ρεύμα αερίου που εφαρμόζεται στο τόξο πρέπει να είναι σε θέση να το ψύξει άμεσα, έτσι ώστε η θερμοκρασία του αερίου μεταξύ των επαφών να μειωθεί από 20.000 Κ σε λιγότερους από 2000 Κ σε μερικές εκατοντάδες μικροδευτερόλεπτα. Τότε θα είναι σε θέση να υποστεί την παροδική αποκατάσταση τάσης που εφαρμόζεται στις επαφές μετά από την διακοπή του ρεύματος. Το εξαφθοριούχο θείο χρησιμοποιείται γενικά στους σημερινούς διακόπτες υψηλής τάσης σε εκτιμημένη τάση υψηλότερη από 52 kV. Προσφέρει άριστες ιδιότητες δημιουργίας και περιορισμού ηλεκτρικού τόξου, μικρό χρόνο διακοπής του κυκλώματος, μεγάλη διάρκεια ζωής που φτάνει τα 25 χρόνια και χαμηλό θόρυβο.

Κατα τη διάρκεια της δεκαετίας του '80, η πίεση του αερίου που εφαρμμοζόταν στο τόξο παραγόταν κυρίως από τη θέρμανση του αερίου, χρησιμοποιώντας την ενέργεια του τόξου. Σήμερα είναι πλέον δυνατή η χρήση μηχανισμών χαμηλής ενέργειας με ενσωματωμένο ελατήριο, σε διακόπτες υψηλής τάσης έως 800  kV.

Κατηγορία:Ηλεκτρισμός
Μέλητος

Ο **Μέλητος** (4ος-3ος αιώνας π.Χ.), γιος του Μελήτου από το δήμο Πιτθό της Αττικής («Μέλητος Μελήτου Πιτθεύς») ήταν ένας από τους τρεις κατηγόρους του Σωκράτη.

Ήταν συγγραφέας και ποιητής που χλευάζεται από τον Αριστοφάνη.. Κατηγόρησε τον Σωκράτη ότι με τη διδασκαλία του διέφθειρε τους νέους. Γίνεται σύγχυση για το πρόσωπο του Μέλητος, γιατί υπήρχε σύγχρονός του τραγικός ποιητής.

Περιγράφεται ως ένας νέος με μακριά και γυαλιστερά μαλλιά, με λίγο γενάκι και μύτη γερακωτή (γαρμπή) [οἷον τετανότριχα καὶ οὐ πάνυ εὐγένειον, ἐπίγρυπον δέ]. Οι Αθηναίοι μετανιωμένοι μετά τον θάνατο του Σωκράτη θανάτωσαν τον Μέλητο, όπως αναφέρει ο Πλούταρχος και ο Διογένης Λαέρτιος

## Επιπλέον βιβλιογραφία
*William Smith. A Dictionary of Greek and Roman biography and mythology. London. John Murray: printed by Spottiswoode and Co., New-Street Square and Parliament Street.

## Παραπομπές


Κατηγορία:Αρχαίοι Αθηναίοι
Εγκ

thumb|250px|Το An Sgurr η μεγαλύτερη κορυφή στο νησί.

Το **Εγκ**, (αγγλικά: *Eigg*) είναι νησί του Ηνωμένου Βασιλείου και συγκεκριμένα το δέκατο πέμπτο μεγαλύτερο νησί του νησιωτικού συμπλέγματος των Εβρίδων. Έχει έκταση 30,49 τ.χλμ. και 83 κατοίκους (2011). Πρωτεύουσα του νησιού είναι ο οικισμός Cleadale και διοικητικά ανήκει στην περιφέρεια του Χάιλαντ. Επίσης, είναι το δεύτερο μεγαλύτερο από τα νησιά Σμολ μετά το Ραμ.

## Εξωτερικοί σύνδεσμοι
* 

Εγκ
Ράσεϊ

[thumb|250px|Χάρτης του [Σκάι (νησί)|Σκάι και του Ράσεϊ.]]
Το **Ράσεϊ** ή **Ράσι** (αγγλικά: *Raasay*) είναι νησί του Ηνωμένου Βασιλείου και συγκεκριμένα το δώδεκατο μεγαλύτερο νησί του νησιωτικού συμπλέγματος των Εβρίδων. Έχει έκταση 62,3 τ.χλμ. και 161 κατοίκους (2011). Πρωτεύουσα του νησιού είναι ο οικισμός Inverarish και διοικητικά ανήκει στην περιφέρεια του Χάιλαντ. Είναι πολύ γνωστό ως η γενέτειρα του ποιητή Sorley MacLean, μία σημαντική φιγούρα της Σκωτσέζικης λογοτεχνικής αναγέννησης. Παραδοσιακά σπίτι της οικογένειας MacSween, το νησί κυβερνήθηκε από τους MacLeods από τον 15ο έως τον 19ο αιώνα. Η λέξη Raasay σημαίνει «Νησί του ζαρκαδιού» και είναι επίσης και το σπίτι ενός ενδημικού υποείδους τρωκτικών του Bank Vole.

## Εξωτερικοί σύνδεσμοι
* 

Ρασει
Λύκων

Ο **Λύκων** (4ος-3ος αιώνας π.Χ.) από το δήμο Θορικού της Αττικής, ένας από τους τρεις κατηγόρους του Σωκράτη το 399 π.Χ., ήταν δημαγωγός και ρήτορας που προετοίμασε την υπόθεση εναντίον του.

Αναφέρεται ότι λίγο μετά τον θάνατο του Σωκράτη οι Αθηναίοι τον εξόρισαν. 
## Παραπομπές


Κατηγορία:Αρχαίοι Αθηναίοι
Κόλονσεϊ

[thumb|250px|Το ξενοδοχείο Colonsay, το μόνο ξενοδοχείο και [παμπ στο νησί.]]

Το **Κόλονσεϊ**, (αγγλικά: *Colonsay*) είναι νησί του Ηνωμένου Βασιλείου και συγκεκριμένα το δέκατο τέταρτο μεγαλύτερο νησί του νησιωτικού συμπλέγματος των Εβρίδων. Έχει έκταση 40,74 τ.χλμ. και 124 κατοίκους (2011). Πρωτεύουσα του νησιού είναι ο οικισμός Scalasaig και διοικητικά ανήκει στην περιφέρεια του Άργκαϊλ και Μπιουτ.

## Εξωτερικοί σύνδεσμοι
* 

Κολονσει
Δέλτα του Αλφειού

Το **Δέλτα του Αλφειού** είναι υδροβιότοπος στην Ηλεία στις εκβολές του ποταμού Αλφειού. Οι εκβολές του ποταμού βρίσκονται κοντά στο χωριό Επιτάλιο και στο βόρειο τμήμα του Κυπαρισσαϊκού κόλπου. Το δέλτα του Αλφειού καταλαμβάνει 5.770 εκτάρια.

Κατά την αρχαιότητα ήταν αρκετά νοτιότερα και σύμφωνα με αρχαίους συγγραφείς ήταν πλωτός από τις εκβολές μέχρι την Αρχαία Ολυμπία. 

Μέχρι την δεκαετία του 70 συχνά ο Αλφειός πλημμύριζε στις εκβολές του και ενώνονταν με την Λίμνη της Αγουλινίτσας. Οι πλημμύρες σταμάτησαν όταν αποξηράνθηκε η λίμνη Αγουλινίτσας και δημιουργήθηκαν το φράγμα του Λάδωνα και το φράγμα του Φλόκα. Τα φερτά υλικά που κατέβαζε ο Αλφειός στα 112 χιλιόμετρα πορείες του επιχωμάτωσαν τα ερείπια της αρχαίας Ολυμπίας και του Αρχαίου Επιταλίου, ενώ δημιούργησαν τις λίμνες Αγουλινίτσας, Μουριάς και τη λίμνη Καϊάφα.

Μετά την κατασκευή των φραγμάτων του Λάδωνα και του Φλόκα έγινε μεγάλη παρακράτηση φερτών υλικών με αποτέλεσμα σήμερα την συνεχιζόμενη διάβρωση του Δέλτα του Αλφειού που εκτιμάται σε περισσότερο από ένα μέτρο τον χρόνο. Στη διάβρωση συμβάλλουν τα μεγάλα κύματα και τα ισχυρά παράκτια ρεύματα. Το δέλτα ανήκει στο δίκτυο "Φύση 2000" (Natura 2000), έχει συμπεριληφθεί στη συνθήκη Ραμσάρ (Ramsar) και προστατεύεται διεθνώς.

Το δέλτα έχει πολλές αμμώδεις παραλίες, στενές λωρίδες από άμμο, πολλή χαμηλή βλάστηση αλλά και πλατάνια.

## Παραπομπές


## Πηγές
* Σύλλογος Επιταλιωτών Αθήνας, Το Δέλτα του ποταμού Αλφειού
* Κέντρο Περιβαλλοντικής Εκπαίδευσης Κρεστένων

Κατηγορία:Αλφειός
Αλφειου
Κρόνιος λόφος

Ο **Κρόνιος λόφος** είναι μικρός λόφος στην Ηλεία ο οποίος είναι ευρέως γνωστός από την αρχαιότητα, καθώς βρίσκεται δίπλα στην αρχαία Ολυμπία.

## Ιστορικά στοιχεία
Ο λόφος γεωλογικά σχηματίστηκε πριν χιλιάδες χρόνια στην Πλειστόκαινο γεωλογική περίοδο του καινοζωικού αιώνα πριν από περίπου 800.000 έως 1.600.000 χρόνια. Δημιουργήθηκε από ιζήματα ποταμών και δεν έχει συμπαγή  πετρώματα. Ήταν πλούσιος σε βλάστηση και δέντρα αλλά γνώρισε πολλές καταστροφές από πυρκαγιές, όπως κατά την επανάσταση του 1821 από τον Ιμπραήμ και τελευταία φορά στις φωτιές του 2007. Εξαιτίας των καταστροφών αυτών της βλάστησής του και της μετέπειτα διάβρωσής του, το ύψος του σήμερα είναι 113,9 μέτρα ενώ το 1880 ήταν 122,6 μέτρα.

Σύμφωνα με την ελληνική μυθολογία το όνομά του το έδωσε ο Ηρακλής προς τιμήν του θεού Κρόνου και στην κορυφή του οι ιερείς έκαναν θυσίες στον Κρόνο. Επίσης αναφέρονται στον λόφο λατρείες κι άλλων θεοτήτων ή νυμφών.

## Σύμφωνα με τον Παυσανία
**Πηγή :**

## Έκθεση Φωτογραφιών

File:Mont Croni (Kronion), Olímpia.JPG|
File:Northeastern Olympia panoramic.jpg|
File:Olympiakronion08p.jpg|



## Πηγές
* Γιώργος Μπαλούτσος, Ολυμπία Βικάτου, Ο Κρόνιος λόφος στην αρχαία Ολυμπία: πυρκαγιές και μεταβολές της δασικής βλάστησης και γεωμορφής του τα τελευταία 200 χρόνια

## Δείτε επίσης
* Κρόνια

## Παραπομπές

Κατηγορία:Ιστορία της Ηλείας
Κατηγορία:Λόφοι της Ηλείας
Κατηγορία:Αρχαία Ολυμπία
Μπάρα (νησί)

Η **Μπάρα**, (αγγλικά: *Barra*) είναι νησί του Ηνωμένου Βασιλείου και συγκεκριμένα το δέκατο τρίτο μεγαλύτερο νησί του νησιωτικού συμπλέγματος των Εβρίδων. Έχει έκταση 58,8 τ.χλμ. και 1.174 κατοίκους (2011). Πρωτεύουσα του νησιού είναι το Κασλμπέι (Castlebay) και διοικητικά ανήκει στην περιφέρεια των Εξωτερικών Εβρίδων.

## Εξωτερικοί σύνδεσμοι
* 

Μπαρα
Γκρέιτ Μπέρνερα

Το **Γκρέιτ Μπέρνερα**, (αγγλικά: *Great Bernera*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 21,22 τ.χλμ. και 252 κατοίκους (2011). Πρωτεύουσα του νησιού είναι το Breaclete και διοικητικά ανήκει στην περιφέρεια των Εξωτερικών Εβρίδων.
Το Γκρέιτ Bernera βρίσκεται στο Loch Roag στη βορειοδυτική ακτή του Λιούις και Χάρις και συνδέεται με αυτό με μια οδική γέφυρα. Χτισμένη το 1953, η γέφυρα αυτή ήταν η πρώτη με προεντεταμένο σκυρόδεμα γέφυρα στην Ευρώπη. Από το 1962, το νησί είναι ιδιοκτησία του Robin de la Lanne-Mirrlees, ο οποίος αναγνωρίζεται ως Laird της Bernera. Έχει ένα σπίτι και ένα ιχθυοτροφείο στο Kirkibost.

## Εξωτερικοί σύνδεσμοι
* 

Γκρειτ Μπερνερα
Ταράνσι

Το **Ταράνσι** (αγγλικά: *Taransay*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Εβρίδων. Έχει έκταση 14,8 τ.χλμ. και είναι ακατοίκητο από το 1974 και μάλιστα το μεγαλύτερο ακατοίκητο νησί της Σκωτίας. Κύριος οικισμός του εγκαταλελειμμένου νησιού είναι το Paibeil και το νησί ανήκει διοικητικά στην περιφέρεια των Εξωτερικών Εβρίδων.

## Εξωτερικοί σύνδεσμοι
* 

Ταρανσι
Αγία Ειρήνη Θηρασίας

Η **Αγία Ειρήνη** είναι οικισμός της Σαντορίνης. Διοικητικά υπάγεται στη δημοτική κοινότητα Θηρασίας, της δημοτικής ενότητας Οίας, του δήμου και περιφερειακής ενότητας Θήρας, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*.
*Το λιμάνι του οικισμού είναι περισσότερο γνωστό με την ονομασία *Ρίβα*. Από εδώ υπάρχει ακτοπλοϊκή σύνδεση με το Αμμούδι και το Αθηνιό της Σαντορίνης.
## Γεωγραφία
Η Αγία Ειρήνη βρίσκεται στο νησάκι Θηρασία της Σαντορίνης και, συγκεκριμένα, στο βόρειο άκρο της απέναντι από την Οία, σε υψόμετρο 15. Απέχει περίπου 3,5 χλμ. Β. του Μανωλά.
## Πληθυσμός

## Διοικητικές μεταβολές μέχρι τον «Καλλικράτη»
Η Αγία Ειρήνη αναγνωρίστηκε επίσημα ως οικισμός το 1991. 
*ΦΕΚ - 17/03/1991 Αναγνώριση του οικισμού Αγία Ειρήνη και προσάρτησή του στην κοινότητα Θηρασίας 
*ΦΕΚ 244Α - 04/12/1997 Ο οικισμός Αγία Ειρήνη αποσπάται από την κοινότητα και προσαρτάται στην κοινότητα Οίας (

Πηγή: https://www.eetaa.gr/metaboles/dkmet2pdf.php?sid=793)
## Αξιοθέατα
*Η εκκλησία της Αγίας Ειρήνης στην οποία οφείλεται η ονομασία του οικισμού
*Η παραλία του οικισμού με τα μαύρα βότσαλα
## Εκδηλώσεις
Το πανηγύρι της Αγίας Ειρήνης στις 5 Ιουλίου
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Ελληνική Στατιστική Αρχή (ΕΣΑ)
*eetaa.gr
## Εξωτερικοί σύνδεσμοι
*Thirasia.gr 
*Τουριστική πύλη Δήμου Θήρας

Κατηγορία:Χωριά της Θηρασίας
Κατηγορία:Δήμος Θήρας
Κατηγορία:Χωριά της περιφερειακής ενότητας Θήρας
Στρέμεν ΙΦ (ποδόσφαιρο)

Η **Στρέμεν ΙΦ** είναι μια νορβηγική ποδοσφαιρική ομάδα με έδρα την πόλη Στρέμεν. Αποτελεί μέρος του αθλητικού συλλόγου Στρέμεν ΙΦ. 

## Ιστορία
Ο σύλλογος ιδρύθηκε στις 25 Σεπτεμβρίου 1911 σαν *Strømmen FK*. Το 1914 άλλαξε το όνομα σε *FK Norrøna*. Το 1923 ο σύλλογος ενώθηκε με την *Strømmen IL* και πήρε το όνομα *IL Norrøna*. Το 1935 ενσωμάτωσε το σύλλογο *Strømmen BK* και επανήλθε στο όνομα *Strømmen FK*. Στις 27 Ιουνίου 1945 ενώθηκε με το σύλλογο *Strømmen AIL* και υιοθέτησε το σημερινό του όνομα.

Συμμετείχε στο Πρωτάθλημα ποδοσφαίρου Νορβηγίας από το 1949 έως το 1955 και από το 1956 έως το 1961, όπως και από το 1986 έως το 1988. Έφτασε στα ημιτελικά του Κυπέλλου Νορβηγίας το 1957.

## Παραπομπές

## Εξωτερικοί σύνδεσμοι
*

Κατηγορία:Ιδρύσεις ποδοσφαιρικών ομάδων το 1911
Κατηγορία:Στρέμεν ΙΦ
Κατηγορία:Ποδοσφαιρικές ομάδες Νορβηγίας
Σόγκνταλ Φούτμπαλ

Η **Σόγκνταλ Φούτμπαλ** είναι μια νορβηγική ποδοσφαιρική ομάδα με έδρα την πόλη Σόγκνταλ. Αποτελεί μέλος του αθλητικού συλλόγου Σόγκνταλ ΙΛ. Ιδρύθηκε το 1926. Έδρα της ομάδας είναι το Φοσαγκέιν Κάμπους. Η υψηλότερη θέση που κατέλαβε στο πρωτάθλημα ποδοσφαίρου Νορβηγίας ήταν η 6η (1988) ενώ το 1976 έπαιξε στον τελικό του κυπέλλου Νορβηγίας χάνοντας από την ΣΚ Μπραν με 2-1.

## Παραπομπές

## Εξωτερικοί σύνδεσμοι
* 

Κατηγορία:Σόγκνταλ Φούτμπαλ
Κατηγορία:Ποδοσφαιρικές ομάδες Νορβηγίας
Κατηγορία:Ιδρύσεις ποδοσφαιρικών ομάδων το 1926
Κρίστιανσουντ ΜΚ

Η **Κρίστιανσουντ ΜΚ** είναι μια νορβηγική ποδοσφαιρική ομάδα με έδρα την πόλη Κρίστιανσουντ. Αγωνίζεται στην 1η κατηγορία Νορβηγίας, το δεύτερο επίπεδο στο σύστημα ποδοσφαιρικών πρωταθλημάτων Νορβηγίας. Ιδρύθηκε το 2003, όταν δύο αντίπαλες ομάδες της πόλης, οι Κρίστιανσουντ ΦΚ και Κλαουσένενγκεν ΦΚ, συμφώνησαν να δημιουργήσουν μια νέα ομάδα. Αγωνίζεται στο στάδιο Ατλάντεν Στάτιον. Χρώματα της ομάδας είναι το μπλε και το κόκκινο.

## Παραπομπές

## Εξωτερικοί σύνδεσμοι
*

Κατηγορία:Ποδοσφαιρικές ομάδες Νορβηγίας

Κατηγορία:Ιδρύσεις ποδοσφαιρικών ομάδων το 2003
Λίλεστρεμ ΣΚ

Η **Λίλεστρεμ ΣΚ** (νορβηγικά: *Lillestrøm SK*) είναι νορβηγική ποδοσφαιρκή ομάδα από την πόλη Λίλεστρεμ. Ιδρύθηκε το 1917 μετά την ενοποίηση δύο τοπικών ποδοσφαιρικών ομάδων. Έδρα της ομάδας είναι το Όροσεν Στάντιον, ενώ το προπονητικό της κέντρο είναι το Λίλεστρεμ Στάντιον, ή το κλειστό γήπεδο ΛΣΚ-Χάλεν. Η ομάδα έχει το νορβηγικό ρεκόρ για τα περισσότερα χρόνια χωρίς υποβιβασμό. Κατά τη διάρκεια των ετών, η ομάδα είχε περίπου 40 ποδοσφαιριστές που συμμετείχαν στην εθνική ομάδα της χώρας. Έχει κατακτήσει 5 πρωταθλήματα Νορβηγίας και άλλα 5 κύπελλα Νορβηγίας.

## Τίτλοι-διακρίσεις

***[[Πρωτάθλημα ποδοσφαίρου Νορβηγίας|Πρωτάθλημα Νορβηγίας]]:**
****Νικήτρια (5):** 1959, 1976, 1977, 1986, 1989
****Φιναλίστ (8):** 1959–60, 1978, 1983, 1985, 1988, 1994, 1996, 2001

***[[Κύπελλο Νορβηγίας (ποδόσφαιρο ανδρών)|Κύπελλο Νορβηγίας]]:**
****Νικήτρια (7):** 1977, 1978, 1981, 1985, 2007, 2017, 2025
****Φιναλίστ (8):** 1953, 1955, 1958, 1980, 1986, 1992, 2005, 2023

***[[Ρόγιαλ Λιγκ]]:**
****Φιναλίστ (1):** 2005–06

***[[Κύπελλο Ιντερτότο ΟΥΕΦΑ|Κύπελλο Ιντερτότο]]:**
****Φιναλίστ (1):** 2006

## Ευρωπαϊκή πορεία
Ο πίνακας που ακολουθεί παρουσιάζει τις συνολικές συμμετοχές της ομάδας στις διοργανώσεις της ΟΥΕΦΑ.

## Παραπομπές

## Εξωτερικοί σύνδεσμοι
*

Κατηγορία:Ποδοσφαιρικές ομάδες Νορβηγίας
Κατηγορία:Ιδρύσεις ποδοσφαιρικών ομάδων το 1917
Λιν Φούτμπαλ

Η ** Λυν Φούτμπαλ** (Νορβηγικά: *Lyn Fotball*, νορβηγική  προφορά ΔΦΑ: [lyːn]) είναι μια νορβηγική ποδοσφαιρική ομάδα με έδρα το Όσλο. Αποτελεί μέρος του αθλητικού συλλόγου **Ski- og Fotballklubben Lyn**. 

Η Λυν ιδρύθηκε το 1896 και είναι ένας από τους παλαιότερους συλλόγους στη Νορβηγία. Το 1902 ήταν ανάμεσα στους ιδρυτές της Νορβηγικής Ποδοσφαιρικής Ομοσπονδίας. Κέρδισε το Πρωτάθλημα ποδοσφαίρου Νορβηγίας το 1964 και το 1968. Επίσης κέρδισε 8 φορές το κύπελλο Νορβηγίας.

Μέχρι το 2010 ο σύλλογος είχε 2 ποδοσφαιρικά τμήματα, ένα επαγγελματικό και ένα ερασιτεχνικό. Μετά που το επαγγελματικό τμήμα, ΦΚ Λυν χρεοκόπησε το 2010, οι οπαδοί αποφάσισαν να υποστηρίζουν το ερασιτεχνικό τμήμα, Λυν Φούτμπαλ. Με τη βοήθεια μερικών ποδοσφαιριστών από την επαγγελματική ομάδα, η Λυν Φούτμπαλ κέρδισε τρεις συνεχόμενες ανόδους και αγωνίζεται στη 2η κατηγορία.

Η ομάδα διαθέτει επίσης γυναικεία ποδοσφαιρική ομάδα η οποία το 2012 προβιβάστηκε στην πρώτη κατηγορία της χώρας.

## Τίτλοι-Διακρίσεις
***[[Πρωτάθλημα ποδοσφαίρου Νορβηγίας]]:**
****Πρωταθλήτρια (2):** 1964, 1968
**Φιναλίστ (4): 1937–38, 1963, 1965, 1971
***[[Κύπελλο Νορβηγίας (ποδόσφαιρο ανδρών)|Κύπελλο Νορβηγίας]]:**
****Κυπελλούχος (8):** 1908, 1909, 1910, 1911, 1945, 1946, 1967, 1968
**Φιναλίστ (6): 1923, 1928, 1966, 1970, 1994, 2004

## Ευρωπαϊκή πορεία
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ.

## Παραπομπές

## Βιβλιογραφία
* 

## Εξωτερικοί σύνδεσμοι

*


Κατηγορία:Ποδοσφαιρικές ομάδες Νορβηγίας
Κατηγορία:Ιδρύσεις ποδοσφαιρικών ομάδων το 1896
Φρέντρικσταντ ΦΚ

Η **Φρέντρικσταντ ΦΚ** είναι μια νορβηγική ποδοσφαιρική ομάδα από την πόλη  Φρέντρικσταντ. Με 9 πρωταθλήματα και 12 κύπελλα, η ομάδα είναι μια από τις πιο πετυχημένες στο νορβηγικό ποδόσφαιρο. Ιδρύθηκε το 1903. Το 1984 υποβιβάστηκε από την ανώτατη κατηγορία της χώρας και πέρασαν 18 χρόνια μέχρι να επανέλθει το 2003. 

Έδρα της ομάδας από το 1914 έως το 2006 ήταν το Φρέντρικσταντ Στάτιον. Ωστόσο, οι εγκαταστάσεις ήταν παλιές και η ομάδα μετακόμισε στο νέο στάδιο, Φρέντρικσταντ Στάτιον. Χρώματα της ομάδας το λευκό και το κόκκινο.

## Ευρωπαϊκή πορεία
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ.

## Τίτλοι-Διακρίσεις
*Πρωτάθλημα ποδοσφαίρου Νορβηγίας:
**Πρωταθλήτρια (9): 1937–38, 1938–39, 1948–49, 1950–51, 1951–52, 1953–54, 1956–57, 1959–60, 1960–61
**Φιναλίστ (9):1949–50, 1954–55, 1955–56, 1958–59, 1964, 1966, 1969, 1972, 2008
*Κύπελλο Νορβηγίας:
**Κυπελλούχος (12): 1932, 1935, 1936, 1938, 1940, 1950, 1957, 1961, 1966, 1984, 2006, 2024
**Φιναλίστ (7): 1945, 1946, 1948, 1954, 1963, 1969, 1971

## Παραπομπές

## Εξωτερικοί σύνδεσμοι
*


Κατηγορία:Ποδοσφαιρικές ομάδες Νορβηγίας
Κατηγορία:Ιδρύσεις ποδοσφαιρικών ομάδων το 1903
Βουλευτικές εκλογές στην Καμπότζη 2008

Οι **γενικές εκλογές του 2008 στην [[Καμπότζη]]** διεξήχθησαν στην ασιατική χώρα στις 27 Ιουλίου 2008. Ο πρωθυπουργός Χουν Σεν ανακηρύχθηκε νικητής των βουλευτικών εκλογών στις 28 Ιουλίου. Τα πρώτα αποτελέσματα από πηγές του CPP έδειξαν ότι το CPP κέρδισε το 58,3% των ψήφων και 91 έδρες, το SRP 21,9% και 26 έδρες, το Κόμμα Ανθρωπίνων Δικαιωμάτων 3, το NRP 2 και το FUNCINPEC 1 έδρα. Οι Ευρωπαίοι παρατηρητές των εκλογών ανέφεραν ότι το προβάδισμα του κυβερνώντος κόμματος ήταν τόσο μεγάλο ώστε ίσως είχε γίνει νοθεία στις εκλογές αυτές. Γενικά, οι εκλογές δεν διεξήχθησαν με βάση τα διεθνή πρότυπα.

## Αποτελέσματα εκλογών 2008

## Παραπομπές


2008
Καμποτζη
ΣΚ Μπραν

Η **ΣΚ Μπραν** είναι νορβηγική ποδοσφαιρική με έδρα την πόλη Μπέργκεν. Ιδρύθηκε το 1908. Συμμετέχει στο Πρωτάθλημα ποδοσφαίρου Νορβηγίας από το 1987. Έδρα της ομάδας είναι το Μπραν Στάντιον. 

## Τίτλοι-διακρίσεις
*Πρωτάθλημα ποδοσφαίρου Νορβηγίας:
**Πρωταθλήτρια (3): 1961-62, 1963, 2007, 
**Φιναλίστ (6): 1951-52, 1975, 1997, 2000, 2006, 2016
*Κύπελλο Νορβηγίας:
**Κυπελλούχος (7): 1923, 1925, 1972, 1976, 1982, 2004, 2023
**Φιναλίστ (9): 1917, 1918, 1950, 1978, 1987, 1988, 1995, 1999, 2011
*Κύπελλο Κυπελλούχων Ευρώπης:
**Προημιτελικά (1): 1996-97
*Κύπελλο ΟΥΕΦΑ:
**Γύρος των 32 (1): 2007-08

## Ευρωπαϊκή πορεία
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ.

## Παραπομπές

## Εξωτερικοί σύνδεσμοι
*

Κατηγορία:ΣΚ Μπραν
Κατηγορία:Ιδρύσεις ποδοσφαιρικών ομάδων το 1908
Κατηγορία:Ποδοσφαιρικές ομάδες Νορβηγίας
Παύλος Σταυρίδης

Ο **Παύλος Σταυρίδης** (1915-1937) ήταν δάσκαλος και στέλεχος του ΚΚΕ. Δολοφονήθηκε στην Ακροναυπλία στις 30 Αυγούστου 1937.

## Βιογραφικό
Ο Παύλος Σταυρίδης γεννήθηκε το 1915 στο χωριό Τριανταφυλλιά (Λαγένη) Φλώρινας. Από μαθητής ακόμα εντάχθηκε στην ΟΚΝΕ και αργότερα έγινε μέλος του ΚΚΕ. Συνελήφθη πολλές φορές για την επαναστατική του δράση από την Ασφάλεια. Διορίστηκε δάσκαλος το 1935. Το 1936 στάλθηκε εξορία από τη Δικτατορία Μεταξά και αργότερα, την Άνοιξη του 1937, μεταφέρθηκε στην Ακροναυπλία. Εκεί στα πλαίσια της εκπαίδευσης των πολιτικών κρατουμένων έκανε μαθήματα γραφής και ανάγνωσης σε αγράμματους συγκρατούμενούς του.

Τη νύχτα της 30ης Αυγούστου 1937 έγινε οργανωμένη ένοπλη δολοφονική επίθεση από τη μεταξική φρουρά της Ακροναυπλίας με επικεφαλής τον ανθυπασπιστή Μπουγά. Απόσπασμα χωροφυλάκων έβαλε με πολυβόλα από το προαύλιο των φυλακών κατά των θαλάμων των κρατουμένων. Οι πρώτες σφαίρες περνώντας μέσα από τα παράθυρα βρήκαν τον Παύλο Σταυρίδη στο κεφάλι και έπεσε νεκρός.
Οι κρατούμενοι οργάνωσαν πολιτικό μνημόσυνο στο δολοφονημένο σύντροφό τους και κάθε χρόνο στις 30 Αυγούστου τιμούσαν τη μνήμη του.

## Παραπομπές


## Πηγές
*Ιστορία της Αντίστασης 1940-45, Εκδόσεις Αυλός, Αθήνα 1979
*Σπύρος Λιναρδάτος, "Η 4η Αυγούστου", Πολιτικές και Λογοτεχνικές Εκδόσεις, Αθήνα 1967
*"Έπεσαν για τη ζωή", Έκδοση της ΚΕ του ΚΚΕ, Αθήνα 1988
*Μανούσακας Γιάννης, "Ακροναυπλία (θρύλος και πραγματικότητα)", Εκδόσεις ΔΩΡΙΚΟΣ, Αθήνα 1978.

Κατηγορία:Έλληνες κομμουνιστές
Κατηγορία:Έλληνες δάσκαλοι
Κατηγορία:Εκτελεσθέντες
Όρκανγκερ ΙΦ

Η **Όρκανγκερ ΙΦ** είναι ένας νορβηγικός αθλητικός σύλλογος από το Όρκανγκερ. Έχει τμήματα ποδοσφαίρου, χειροσφαίρισης, στίβου, αγωνιστικού προσανατολισμού, βορινού σκι, κολύμβησης, γυμναστικής, άρσης βαρών σε πάγκο και χορού. Ο σύλλογος ιδρύθηκε την 1η Ιανουαρίου 1901 ενώ στις 12 Σεπτεμβρίου 1947 ενσωμάτωσε τους συλλόγους **Όρκανγκερ** ΤΦ και IL Njardar.

Η ποδοσφαιρική ομάδα ανδρών αγωνίστηκε στη 2η κατηγορία Νορβηγίας, την τρίτη κατηγορία του ποδοσφαίρου στη Νορβηγία, από το 1995 έως το 1997. Το 1997 υποβιβάστηκε. Το 1998 αναγκάστηκε να ενωθεί με τη γειτονική αντίπαλο Orkdal IL δημιουργώντας την ομάδα Orkdal IL/Όρκανγκερ ΙΦ (OIL/OIF), παραμένοντας στη Β΄ κατηγορία. Η συγχώνευση αργότερα επισημοποιήθηκε μέσω του συλλόγου Orkla FK. Η Όρκανγκερ ΙΦ διέθετε πλέον ομάδες παίδων.

Το Σεπτέμβριο του 2010 η Όρκανγκερ ΙΦ έκανε γενικές εκλογές μεταξύ των μελών της για να αποφασίσουν αν ο σύλλογος θα εξακολουθούσε να συμβάνει στη συνεργασία και να παραμείνει ζωντανή η Orkla FK. Το 60% των ψήφων ήταν υπέρ της απόσυρσης από τη συνεργασία. Έτσι η Όρκανγκερ ΙΦ ήταν ελεύθερη να σχηματίσει δική της ομάδα για το ανδρικό πρωτάθλημα. Πλέον η Όρκανγκερ ΙΦ έχει δύο ανδρικές ομάδες (μια κύρια ομάδα και μια Β ομάδα) στη Στ' κατηγορία Νορβηγίας.

## Παραπομπές

## Εξωτερικοί σύνδεσμοι
*Επίσημη ιστοσελίδα

Κατηγορία:Ποδοσφαιρικές ομάδες Νορβηγίας
Κατηγορία:Ιδρύσεις ποδοσφαιρικών ομάδων το 1901
ΦΚ Λοζάν-Σπορ

Η **Λωζάνη Σπορτ** είναι ένας ελβετικός αθλητικός σύλλογος από τη Λωζάνη στην Ελβετία. Είναι περισσότερο γνωστή για το ποδοσφαιρικό της τμήμα. Ο σύλλογος διαθέτει ακόμη τμήματα στίβου, κωπηλασίας, και rink hockey. 

## Ιστορία
Το ποδοσφαιρικό τμήμα ιδρύθηκε το 1896 υπό το όνομα *Montriond Lausanne*. Ωστόσο, η Lausanne Football and Cricket Club είχε ιδρυθεί από το 1860, η οποία πιστεύεται από κάποιους ιστορικούς ότι είναι η παλαιότερη ποδοσφαιρική ομάδα στην Ευρώπη. Η ομάδα θα πάρει το όνομα Λωζάνη Σπορτ το 1930 μετά που το ποδοσφαιρικό τμήμα ενοποιήθηκε με το σύλλογο Club Hygiénique de Lausanne, ενα σύλλογο γυμναστικής. Η ομάδα αγωνίζεται στο Stade Olympique de la Pontaise, χωρητικότητας 15850 θέσεων, το οποίο είχε χρησιμοποιηθεί για το  Παγκόσμιο Κύπελλο Ποδοσφαίρου 1954. Αγωνίστηκε στο  Πρωτάθλημα ποδοσφαίρου Ελβετίας μεταξύ 1906-1931 και 1932-2002.

Έχει κερδίσει 7 φορές το Πρωτάθλημα ποδοσφαίρου Ελβετίας και 9 φορές το Κύπελλο Ελβετίας (ποδόσφαιρο ανδρών).

## Τίτλοι
***[[Πρωτάθλημα ποδοσφαίρου Ελβετίας]]**
**Πρωταθλήτρια (7): 1912–13, 1931–32, 1934–35, 1935–36, 1943–44, 1950–51, 1964–65
**Φιναλίστ (8): 1946–47, 1954–55, 1961–62, 1962–63, 1968–69, 1969–70, 1989–90, 1999–2000

***[[Τσάλεντζ Λιγκ Ελβετίας]]**
**Νικήτρια: 2010–11

***[[1. Liga Promotion]]**
**Νικήτρια: 2004–05

***[[1. Liga Classic]]**
**Νικήτρια: 2003–04

***[[Κύπελλο Ελβετίας (ποδόσφαιρο ανδρών)]]**
**Κυπελλούχος (9): 1935, 1939, 1944, 1950, 1962, 1964, 1981, 1998, 1999
**Φιναλίστ (8): 1937, 1946, 1947, 1957, 1967, 1984, 2000, 2010

***[[Swiss League Cup]]**
**Φιναλίστ: 1981

## Παραπομπές


## Εξωτερικοί σύνδεσμοι

* Ποδοσφαιρικό τμήμα
* Τμήμα στίβου
* Τμήμα Roller hockey
* Τμήμα Rowing

Κατηγορία:Ποδοσφαιρικές ομάδες Ελβετίας

Κατηγορία:Ιδρύσεις ποδοσφαιρικών ομάδων το 1896
Κατηγορία:Λωζάνη
Πάπυρος του Λονδίνου 10059

Ο **Πάπυρος του Λονδίνου 10059** είναι αρχαίος Αιγυπτιακός πάπυρος ιατρικού και μαγικού περιεχομένου που φυλάσσεται στο Βρετανικό Μουσείο. Χρονολογείται στα τέλη της 18ης δυναστείας, περ. 1350 π.Χ..

## Ιστορικό του ευρήματος
Η προέλευσή του είναι άγνωστη. Συγκαταλέγεται στα αρχεία του Βρετανικού Μουσείου από το 1860 κατόπιν δωρεάς.

## Περιγραφή
Ο πάπυρος έχει μήκος 210 εκατοστά και διαιρείται σε 19 σελίδες οι οποίες περιέχουν 61 κείμενα, εκ των οποίων τα 25 είναι ιατρικού περιεχομένου, ενώ τα υπόλοιπα κείμενα ασχολούνται με την μαγεία. Τα ιατρικά κείμενα περιγράφουν καρκινώματα και εγκαύματα, γυναικολογικές ασθένειες και απώλειας όρασης. Αποσπάσματά του είναι γραμμένα σε άλλες γλώσσες της εποχής, και στην κρητική και μινωική διάλεκτο.  

## Επιρροή
Σύμφωνα με ερμήνευση του βιολόγου Σίρο Τρεβιζανάτο (Siro Igino Trevisanato), οι ιατρικές συνταγές για εγκαύματα σχετίζονται με την μινωική έκρηξη του ηφαιστίου της Σαντορίνης, η οποία έγινε αφετηρία πλήθους καταστροφών στην αρχαία Αίγυπτο, όπως μας τις μεταφέρει η Παλαιά Διαθήκη στις 10 πληγές. Η ιατρική περίθαλψη των ασθενών με εγκαύματα ήταν αναγκαία σύμφωνα με την ερμηνεία αυτή λόγω της έβδομης πληγής, δηλαδή το βαρύ χαλάζι και τη φωτιά που έπεσε από τον ουρανό. Με βάση αυτή την ερμηνεία διασταυρώνεται η αφήγηση της Παλαιάς Διαθήκης περί των δέκα πληγών της Αιγύπτου, που επέτρεψε στους Εβραίους να φύγουν από την αιχμαλωσία, ώστε μπορεί να τοποθετηθεί σε ένα ιστορικό πλαίσιο που μπορεί να εξακριβωθεί. Η μινωική έκρηξη χρονολογείται περί το 1560 π.Χ., ή σύμφωνα με νεώτερες έρευνες το 1620 π.Χ..

## Πηγές
* Walter Wreszinski: *Die Medizin der alten Ägypter.* Band 2: *Der Londoner medizinische Papyrus (Brit. Museum Nr. 10059) und der Papyrus Hearst.* In Transkription, Übersetzung und Kommentar. Hinrichs, Leipzig 1912, S. 135–237, Tafeln 1–19.
* Hildegard von Deines, Hermann Grapow, Wolfhart Westendorf: Grundriss der Medizin der alten Ägypter. (Umschrift, Übersetzung, Kommentar, Wörterbuch, Grammatik). Akademie-Verlag, Berlin 1954–1973.
* John F. Nunn: Ancient Egyptian Medicine. The British Museum Press, London 1996, ISBN 0-7141-1906-7, S. 38–39.
* Wolfhart Westendorf: *Handbuch der altägyptischen Medizin* (= *Handbuch der Orientalistik.* = *Handbook of oriental Studies.* Abteilung 1: *Der Nahe und der Mittlere Osten.* = *The Near and Middle East.* Band 36, Teil 1). Brill, Leiden/ Boston/ Köln 1999, ISBN 90-04-11320-7, S. 38–41.
* Christian Leitz: Magical and Medical Papyri of the New Kingdom (= Hieratic Papyri in the British Museum. Bd. 7). British Museum Press, London 1999, ISBN 0-7141-1930-X.
* Manuela Gander: *Die medizinischen Papyri – Ein Überblick.* In: *Kemet.* Jg. 14, Heft 2 = *Medizin und Magie*, 2005, , S. 41–46, hier S. 44.

## Εξωτερικοί σύνδεσμοι

* 1 και 2 Παρουσίαση του Παπύρου στο Βρετανικό Μουσείο
* Εικόνες και μετάφραση του κειμένου 

## Παραπομπές


Κατηγορία:Αιγυπτιολογία
Βρετανικού
Κατηγορία:Χειρόγραφα
Κατηγορία:Εκθέματα στο Βρετανικό Μουσείο
Κατηγορία:Αρχαία αιγυπτιακή γραμματεία